**Gospodarsko vijeće HATZ-a**

Zagreb, 30. studenoga 2020..

**Izvješće o radu Gospodarskog vijeća za 2020. godinu te planu rada u 2021. godini**

**U 2020. održan je jedan sastanak (5. sjednica):**

**5. sjednice Gospodarskog vijeća HATZ-a,** održane 7. srpnja 2020. godine, FER, Zagreb

Tema sastanka Gospodarskog vijeća odnosila se na Strategiju energetskog razvoja RH do 2030. s pogledom na 2050. godinu (usvojena na sjednici Hrvatskog sabora 28. veljače 2020. godine). Za sjednicu je dr. sc. Ante Ćurković priredio „position paper“ (koji je ranije priložen HATZ-u ). Naglasci u Strategiji i u izlaganju dr. Ćurkovića su na: (i) „ostvarenju vizije niskougljične energije te osiguravanju prijelaza na novo razdoblje energetske politike kojom se postiže pristupačna, sigurna i kvalitetna opskrba energijom“; (ii) „o jačanju sigurnosti opskrbe energijom, postupnom smanjenju gubitaka energije i povećavanju energetske učinkovitost, smanjenju ovisnost o fosilnim gorivima i povećanju domaće proizvodnje i korištenja obnovljivih izvora energije“. Izlaganje je stavljeno u kontekst Covid 19 i mogućeg/očekivanog kratkoročnog i dugoročnog utjecaja pandemije na ostvarenje globalnih energetskih planova i energetskih planova RH. Raspravljena je i poveznica između energetske tranzicije i novih energetskih politika s jedne strane i s druge strane Europskog zelenog plana – inicijative usmjerene na sprječavanje klimatski promjena i zaštitu prirode. Za uspješnu provedbu energetskih i zelenih planova (zelenih tehnologija) digitalne tehnologije su osnovni pokretač.

U raspravi, nakon predavanja dr. Ćurkovića, ukazano je na perspektive domaćih proizvođača energetske opreme u kontekstu energetske strategije RH. Također se potiče Akademija tehničkih znanosti Hrvatske da zauzme aktivnu ulogu u provedbi energetske strategije i Europskog zelenog plana povezivanjem istraživačke (akademske) zajednice, gospodarstva i javne uprave jer, istaknuto je, primijenjeno istraživanje i razvoj tehnologija stvaraju podloge za inovativne proizvode i usluge, tj. za rast gospodarstva i razvoj društvene zajednice.

**Zbog pandemije korona virusa onemogućene su druge planirane aktivnosti Gospodarskog vijeća.**

**Plan rada Gospodarskog vijeća u 2021. godini**

U 2021. godini planira se organizirati dvije sjednice na teme:

* Malo i srednje poduzetništvo u sustavu gospodarstva Hrvatske – stanje digitalizacije i mogući trendovi
* Politika tehnološkog razvoja hrvatskog gospodarstva – izazovi i prepreke

Predsjedatelj Gospodarskog vijeća HATZ-a

Prof. emeritus dr. sc. Nedjeljko Perić